CELEX: 42020X1169
Language: mt
Date: 2020-08-07 00:00:00
Title: Ir-Regolament tan-NU Nru 25 — Dispożizzjonijiet uniformi li jikkonċernaw l-approvazzjoni tat-trażżin għar-ras (headrests), kemm jekk ikunu inkorporati fis-sits tal-vettura u kemm jekk le (2020/1169)

7.8.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 258/30
               
            
         It-testi oriġinali tan-NU/KEE biss għandhom effett ġuridiku skont id-dritt internazzjonali pubbliku. L-istatus u d-data ta’ dħul fis-seħħ ta’ dan ir-Regolament jenħtieġ li jiġu ċċekkjati fl-aħħar verżjoni tad-dokument tal-istatus tan-NU/KEE TRANS/WP.29/343, disponibbli fuq: http://www.unece.org/trans/main/wp29/wp29wgs/wp29gen/wp29fdocstts.html
         Ir-Regolament tan-NU Nru 25 — Dispożizzjonijiet uniformi li jikkonċernaw l-approvazzjoni tat-trażżin għar-ras (headrests), kemm jekk ikunu inkorporati fis-sits tal-vettura u kemm jekk le (2020/1169)
         Li tinkorpora t-test validu kollu sa:
         
                      
                  
                  
                     Is-Suppliment 1 tas-serje ta’ emendi 04 – Data tad-dħul fis-seħħ: 15 ta’ Ġunju 2015
                  
               KONTENUT
         REGOLAMENTAZZJONI
         
                     1.
                  
                  Kamp ta’ applikazzjoni
                  
               
                     2.
                  
                  Definizzjonijiet
                  
               
                     3.
                  
                  Applikazzjoni għall-approvazzjoni
                  
               
                     4.
                  
                  Immarkar
                  
               
                     5.
                  
                  Approvazzjoni
                  
               
                     6.
                  
                  Speċifikazzjonijiet ġenerali
                  
               
                     7.
                  
                  Testijiet
                  
               
                     8.
                  
                  Konformità tal-produzzjoni
                  
               
                     9.
                  
                  Penali għan-nuqqas ta’ konformità tal-produzzjoni
                  
               
                     10.
                  
                  Modifika u estensjoni tal-approvazzjoni ta’ tip ta’ trażżin għar-ras
                  
               
                     11.
                  
                  Struzzjonijiet
                  
               
                     12.
                  
                  Produzzjoni mwaqqfa għalkollox
                  
               
                     13.
                  
                  Dispożizzjonijiet tranżizzjonali
                  
               
                     14.
                  
                  Ismijiet u indirizzi tas-Servizzi Tekniċi responsabbli mit-twettiq tat-testijiet tal-approvazzjoni, u tal-Awtoritajiet tal-Approvazzjoni tat-Tip
                  
               ANNESSI
         
                     Anness 1 -
                  
                  Komunikazzjoni dwar l-approvazzjoni jew iċ-ċaħda jew l-estensjoni jew l-irtirar ta’ approvazzjoni jew il-produzzjoni mwaqqfa għalkollox ta’ tip ta’ trażżin għar-ras, kemm jekk inkorporat fis-sit u kemm jekk le skont ir-Regolament Nru. 25
                  
               
                     Anness 2 -
                  
                  Arranġamenti tal-marki tal-approvazzjoni
                  
               
                     Anness 3 -
                  
                  Proċedura biex jiġu ddeterminati l-punt “H” u l-angolu effettiv tat-torso għall-pożizzjonijiet bilqiegħda fil-vetturi motorizzati
                  
               
                     Anness 4 -
                  
                  Determinazzjoni tal-għoli u tal-wisa’ tat-trażżin għar-ras
                  
               
                     Anness 5 -
                  
                  Dettalji tal-linji mpinġija u tal-kejl meħud waqt it-testijiet
                  
               
                     Anness 6 -
                  
                  Il-proċedura tat-test biex tiġi vverifikata d-dissipazzjoni tal-enerġija
                  
               
                     Anness 7 -
                  
                  Id-determinazzjoni tad-dimensjoni “A” tad-distakki tat-trażżin għar-ras
                  
               1.   KAMP TA’ APPLIKAZZJONI
         
                  
                     1.1.
                  
                  
                     Dan ir-Regolament japplika għall-apparati tat-trażżin għar-ras li huma konformi ma’ wieħed mit-tipi definiti fil-paragrafu 2.2. ta’ hawn taħt. (1)
                     
                  
               
                  
                     1.1.1.
                  
                  
                     Ma japplikax għal apparati ta’ trażżin għar-ras li jistgħu jiġu ffittjati f’sits li jingħalqu jew f’sits li jħarsu lejn il-ġenb jew lura.
                  
               
                  
                     1.1.2.
                  
                  
                     Japplika għad-dahar tas-sit innifsu, meta dan ikun maħsub biex iservi bħala trażżin għar-ras kif definit fil-paragrafu 2.2 ta’ hawn taħt.
                  
               2.   DEFINIZZJONIJIET
         Għall-finijiet ta’ dan ir-Regolament,
         
                  
                     2.1.
                  
                  
                     “Tip ta’ vettura” tfisser kategorija ta’ vetturi motorizzati li ma jvarjawx f’aspetti essenzjali bħalma huma:
                  
               
                  
                     2.1.1.
                  
                  
                     il-linji u d-dimensjonijiet interni tal-karozzerija li jikkostitwixxu l-kompartiment tal-passiġġier,
                  
               
                  
                     2.1.2.
                  
                  
                     it-tipi u d-dimensjonijiet tas-sits,
                  
               
                  
                     2.1.3.
                  
                  
                     it-tip u d-dimensjonijiet tal-aċċessorji tat-trażżin għar-ras u tal-partijiet relevanti tal-istruttura tal-vettura fil-każ ta’ trażżin għar-ras imwaħħal direttament mal-istruttura tal-vettura;
                  
               
                  
                     2.2.
                  
                  
                     “Trażżin għar-ras” tfisser mezz li l-funzjoni tiegħu huwa li jillimita l-ispostament lura tar-ras ta’ okkupant adult fir-rigward tat-torso tiegħu biex inaqqas il-periklu ta’ korriment għall-vertibri ċervikali ta’ dak l-okkupant f’każ ta’ xi aċċident;
                  
               
                  
                     2.2.1.
                  
                  
                     “Trażżin għar-ras integrat” tfisser trażżin għar-ras ifformat mill-parti ta’ fuq tad-dahar tas-sit. L-apparati ta’ trażżin għar-ras li jikkorrispondu mad-definizzjonijiet fil-paragrafi 2.2.2 u 2.2.3 ta’ hawn taħt, iżda li jistgħu jinqalgħu biss mis-sit jew mill-istruttura tal-vettura permezz ta’ għodda jew bit-tneħħija parzjali jew sħiħa ta’ xi partijiet oħra tas-sit, jikkorrispondu għal din id-definizzjoni;
                  
               
                  
                     2.2.2.
                  
                  
                     “Trażżin għar-ras li jista’ jinqala’” tfisser trażżin għar-ras magħmul minn komponent separabbli mis-sit, maħsub biex jiddaħħal u jinżamm fl-istruttura tad-dahar tas-sit;
                  
               
                  
                     2.2.3.
                  
                  
                     “Trażżin għar-ras separat” tfisser trażżin għar-ras magħmul minn komponent separat mis-sit, maħsub biex jiddaħħal u/jew jinżamm fl-istruttura tal-vettura;
                  
               
                  
                     2.3.
                  
                  
                     “Tip tas-sit” tfisser kategorija ta’ sits li mhumiex differenti fid-dimensjonijiet, fil-qafas jew fl-ikkuttunar tagħhom, għalkemm jistgħu jkunu differenti fil-finitura u fil-kulur tagħhom;
                  
               
                  
                     2.4.
                  
                  
                     “Tip ta’ trażżin għar-ras” tfisser kategorija ta’ apparati ta’ trażżin għar-ras li mhumiex differenti fid-dimensjonijiet, fil-qafas jew fl-ikkuttunar tagħhom, għalkemm jistgħu jkunu differenti fil-finitura, fil-kulur u fil-kisi tagħhom;
                  
               
                  
                     2.5.
                  
                  
                     “Punt ta’ referenza” tas-sit (“il-punt H”) (ara l-anness 3 ta’ dan ir-Regolament) tfisser it-traċċa, fi pjan vertikali lonġitudinali fir-rigward tas-sit, tal-assi teoretiku ta’ rotazzjoni bejn is-sieq u t-torso ta’ ġisem uman rappreżentat b’manikin;
                  
               
                  
                     2.6.
                  
                  
                     “Linja ta’ referenza” tfisser linja dritta li, jew fuq manikin tat-test li jkollu l-piż u d-dimensjonijiet ta’ raġel adult tal-ħamsin perċentil jew fuq manikin tat-test li jkollu karatteristiċi identiċi, tgħaddi mill-ġog tas-sieq mal-pelvi u l-ġog tal-għonq mat-toraċi. Fuq il-manikin muri fl-anness 3 ta’ dan ir-Regolament, għad-determinazzjoni tal-punt H tas-sit, il-linja ta’ referenza hija dik murija fil-figura 1 fl-appendiċi ta’ dak l-anness;
                  
               
                  
                     2.7.
                  
                  
                     “Linja tar-ras” tfisser linja dritta li tgħaddi miċ-ċentru ta’ gravità tar-ras u mill-ġog tal-għonq mat-toraċi. Meta r-ras tkun mistrieħa, il-linja tar-ras tkun pożizzjonata fl-estensjoni tal-linja ta’ referenza;
                  
               
                  
                     2.8.
                  
                  
                     “Sit li jingħalaq” tfisser sit awżiljarju maħsub għal użu okkażjonali u li normalment ikun magħluq;
                  
               
                  
                     2.9.
                  
                  
                     “Sistema ta’ aġġustament” tfisser il-mezz li bih is-sit jew il-partijiet tiegħu jkunu jistgħu jiġu aġġustati għal pożizzjoni adatta għall-morfoloġija tal-okkupant bilqiegħda.
                  
               Dan it-tagħmir jista’ b’mod partikolari, jippermetti:
         
                  
                     2.9.1.
                  
                  
                     spostament lonġitudinali,
                  
               
                  
                     2.9.2.
                  
                  
                     spostament vertikali,
                  
               
                  
                     2.9.3.
                  
                  
                     spostament angolari;
                  
               
                  
                     2.10.
                  
                  
                     “Sistema ta’ spostament” tfisser mezz li bih is-sit jew parti waħda jew aktar tiegħu jkunu jiġu spostjati jew mdawra, mingħajr ebda pożizzjoni intermedja fissa, biex ikun possibbli l-aċċess faċli għall-ispazju ta’ wara s-sit konċernat.
                  
               3.   APPLIKAZZJONI GHALL-APPROVAZZJONI
         
                  
                     3.1.
                  
                  
                     L-applikazzjoni għall-approvazzjoni għandha titressaq mid-detentur tal-isem jew tal-marka kummerċjali tas-sit jew tat-trażżin għar-ras jew mir-rappreżentant akkreditat tiegħu.
                  
               
                  
                     3.2.
                  
                  
                     Din għandha tkun akkumpanjata bi tliet kopji tad-dokumenti msemmija hawn taħt:
                  
               
                  
                     3.2.1.
                  
                  
                     deskrizzjoni dettaljata tat-trażżin għar-ras, li tispeċifika b’mod partikolari n-natura tal-materjal jew materjali tal-ikkuttunar u, fejn applikabbli, il-pożizzjoni u l-ispeċifikazzjonijiet taċ-ċineg u l-partijiet tal-ankraġġ għat-tip jew tipi ta’ sits li għalihom tkun qed tintalab l-approvazzjoni tat-trażżin għar-ras;
                  
               
                  
                     3.2.2.
                  
                  
                     Fil-każ ta’ trażżin għar-ras li “jista’ jinqala’” (ara d-definizzjoni fil-paragrafu 2.2.2):
                  
               
                  
                     3.2.2.1.
                  
                  
                     deskrizzjoni dettaljata tat-tip jew tipi ta’ sits li għalihom tintalab l-approvazzjoni tat-trażżin għar-ras,
                  
               
                  
                     3.2.2.2.
                  
                  
                     dettalji li jidentifikaw it-tip jew tipi ta’ vettura li fihom is-sits imsemmija fil-paragrafu 3.2.2.1 ikunu maħsuba li jiġu ffittjati;
                  
               
                  
                     3.2.3.
                  
                  
                     Fil-każ ta’ trażżin għar-ras “separat” (ara d-definizzjoni fil-paragrafu 2.2.3):
                  
               
                  
                     3.2.3.1.
                  
                  
                     deskrizzjoni dettaljata taż-żona strutturali li fiha jkun maħsub li jitwaħħal it-trażżin għar-ras,
                  
               
                  
                     3.2.3.2.
                  
                  
                     dettalji li jidentifikaw it-tip ta’ vettura li fiha jkunu maħsuba li jiġi ffittjat it-trażżin għar-ras,
                  
               
                  
                     3.2.3.3.
                  
                  
                     tpinġijiet dimensjonali tal-partijiet karatteristiċi tal-istruttura u tat-trażżin għar-ras, fejn it-tpinġijiet għandhom juru l-pożizzjoni maħsuba għan-numru tal-approvazzjoni fir-rigward taċ-ċirku tal-marka tal-approvazzjoni;
                  
               
                  
                     3.2.4.
                  
                  
                     tpinġijiet dimensjonali tal-partijiet karatteristiċi tas-sit u tat-trażżin għar-ras. It-tpinġijiet għandhom juru l-pożizzjoni maħsuba għan-numru tal-approvazzjoni fir-rigward taċ-ċirku tal-marka tal-approvazzjoni.
                  
               
                  
                     3.3.
                  
                  
                     Dan li ġej għandu jiġi preżentat lis-servizz tekniku responsabbli mit-twettiq tat-testijiet tal-approvazzjoni:
                  
               
                  
                     3.3.1.
                  
                  
                     Jekk it-trażżin għar-ras ikun tat-tip “integrat” (ara d-definizzjoni fil-paragrafu 2.2.1), erba’ sits sħaħ.
                  
               
                  
                     3.3.2.
                  
                  
                     Jekk it-trażżin għar-ras ikun tat-tip li “jista’ jinqala’” (ara d-definizzjoni fil-paragrafu 2.2.2):
                  
               
                  
                     3.3.2.1.
                  
                  
                     żewġ sits ta’ kull tip li magħhom ikun se jiġi ffittjat it-trażżin għar-ras;
                  
               
                  
                     3.3.2.2.
                  
                  
                     4 + 2N unitajiet ta’ trażżin għar-ras, fejn N hu n-numru ta’ tipi ta’ sits li magħhom ikun se jiġi ffittjat it-trażżin għar-ras.
                  
               
                  
                     3.3.3.
                  
                  
                     Jekk it-trażżin għar-ras ikun tat-tip “separat” (ara d-definizzjoni fil-paragrafu 2.2.3), tliet unitajiet ta’ trażżin għar-ras u l-parti rilevanti tal-istruttura tal-vettura, jew vettura sħiħa.
                  
               
                  
                     3.4.
                  
                  
                     Is-servizz tekniku responsabbli mit-twettiq tat-testijiet tal-approvazzjoni jista’ jitlob:
                  
               
                  
                     3.4.1.
                  
                  
                     il-konsenja, lil dak is-servizz, ta’ partijiet speċifiċi, jew ta’ kampjuni speċifiċi tal-materjali użati, u/jew
                  
               
                  
                     3.4.2.
                  
                  
                     il-preżentazzjoni, lil dak is-servizz, ta’ vetturi tat-tip jew tipi msemmija fil-paragrafu 3.2.2.2 ta’ hawn fuq.
                  
               4.   IMMARKAR
         
                  
                     4.1.
                  
                  
                     L-apparat imressaq għall-approvazzjoni għandu:
                  
               
                  
                     4.1.1.
                  
                  
                     ikun immarkat b’mod ċar u li ma jitħassarx bl-isem jew marka kummerċjali tal-applikant għall-approvazzjoni;
                  
               
                  
                     4.1.2.
                  
                  
                     jipprovdi, f’post indikat fit-tpinġijiet imsemmija fil-paragrafi 3.2.3.3 jew 3.2.4 ta’ hawn fuq, spazju adegwat għall-marka tal-approvazzjoni.
                  
               
                  
                     4.2.
                  
                  
                     Meta t-trażżin għar-ras ikun tat-tip “integrat” jew li “jista’ jinqala’” (ara d-definizzjonijiet f’paragrafi 2.2.1 u 2.2.2), l-immarkar imsemmi fil-paragrafi 4.1.1 u 4.1.2 ta’ hawn fuq għandu jintwera fuq tikketti li jkunu pożizzjonati f’post indikat fit-tpinġijiet imsemmija fil-paragrafu 3.2.4. ta’ hawn fuq.
                  
               5.   APPROVAZZJONI
         
                  
                     5.1.
                  
                  
                     Jekk it-tip ta’ trażżin għar-ras preżentat għall-approvazzjoni skont dan ir-Regolament jissodisfa r-rekwiżiti tal-paragrafi 6 u 7 ta’ hawn taħt, l-approvazzjoni ta’ dak it-tip ta’ trażżin għar-ras għandha tingħata.
                  
               
                  
                     5.2.
                  
                  
                     Għandu jiġi assenjat numru tal-approvazzjoni għal kull tip approvat. L-ewwel żewġ ċifri (bħalissa 03, li jikkorrispondu għas-serje ta’ emendi 03 li daħlu fis-seħħ fl-20 ta’ Novembru 1989) għandhom jindikaw is-serje ta’ emendi li jinkorporaw l-emendi tekniċi ewlenin l-iktar riċenti li saru lir-Regolament fi żmien il-ħruġ tal-approvazzjoni. L-istess Parti Kontraenti ma għandhiex tassenja dan in-numru lil tip ieħor ta’ trażżin għar-ras.
                  
               
                  
                     5.3.
                  
                  
                     In-notifika ta’ approvazzjoni jew ta’ estensjoni jew ta’ ċaħda ta’ approvazzjoni ta’ xi tip ta’ trażżin għar-ras skont dan ir-Regolament trid tiġi komunikata lill-Partijiet għall-Ftehim tal-1958 li japplikaw dan ir-Regolament, permezz ta’ formola konformi mal-mudell fl-anness 1 ta’ dan ir-Regolament.
                  
               
                  
                     5.4.
                  
                  
                     Ma’ kull trażżin għar-ras definit fil-paragrafi 2.2.1, 2.2.2 u 2.2.3 u approvat skont dan ir-Regolament, kemm jekk inkorporat fis-sit kif ukoll jekk le, għandha titwaħħal marka tal-approvazzjoni internazzjonali li tkun magħmula minn:
                  
               
                  
                     5.4.1.
                  
                  
                     ċirku madwar l-ittra “E” segwit bin-numru li jiddistingwi l-pajjiż li jkun ta l-approvazzjoni; (2)
                     
                  
               
                  
                     5.4.2.
                  
                  
                     in-numru tal-approvazzjoni; u
                  
               
                  
                     5.4.3.
                  
                  
                     fil-każ ta’ trażżin għar-ras inkorporat fid-dahar tas-sit, quddiem in-numru tal-approvazzjoni, in-numru ta’ dan ir-Regolament, l-ittra “R” u sing.
                  
               
                  
                     5.5.
                  
                  
                     Il-marka tal-approvazzjoni għandha titwaħħal fl-ispazju msemmi fil-paragrafu 4.1.2 ta’ hawn fuq.
                  
               
                  
                     5.6.
                  
                  
                     Il-marka tal-approvazzjoni għandha tkun tista’ tinqara b’mod ċar u b’tali mod li ma tkunx tista’ titħassar.
                  
               
                  
                     5.7.
                  
                  
                     L-Anness 2 ta’ dan ir-Regolament jagħti eżempji tal-arranġament tal-marki tal-approvazzjoni.
                  
               6.   SPECIFIKAZZJONIJIET GENERALI
         
                  
                     6.1.
                  
                  
                     Il-preżenza tat-trażżin għar-ras ma għandhiex tkun kawża addizzjonali ta’ periklu għall-okkupanti tal-vettura. B’mod partikolari, fi kwalunkwe pożizzjoni ta’ użu, it-trażżin għar-ras ma għandu qatt ikollu xi superfiċje ħarxa u perikoluża jew xi tarf bil-ponta li jistgħu jżidu r-riskju jew is-serjetà ta’ korriment għall-okkupanti. Il-partijiet tat-trażżin għar-ras li jkunu pożizzjonati fiż-żona ta’ impatt definita hawn taħt, għandhom ikunu kapaċi jiddissipaw l-enerġija bil-mod speċifikat fl-anness 6 ta’ dan ir-Regolament.
                  
               
                  
                     6.1.1.
                  
                  
                     Iż-żona ta’ impatt hija delimitata lateralment b’żewġ pjani lonġitudinali vertikali, wieħed fuq kull naħa u b’kull wieħed minnhom 70 mm ’il bogħod mill-pjan ta’ simetrija tas-sit konċernat.
                  
               
                  
                     6.1.2.
                  
                  
                     Iż-żona ta’ impatt hija limitata fl-għoli sal-parti tat-trażżin għar-ras pożizzjonata fuq il-pjan perpendikolari mal-linja ta’ referenza R u 635 mm ’il bogħod mill-punt H.
                  
               
                  
                     6.1.3.
                  
                  
                     B’deroga mid-dispożizzjonijiet ta’ hawn fuq, ir-rekwiżiti li jikkonċernaw l-assorbiment tal-enerġija ma għandhomx japplikaw għall-faċċati ta’ wara tat-trażżin għar-ras għal sits li warajhom ma jkunx hemm sits oħra.
                  
               
                  
                     6.2.
                  
                  
                     Partijiet mill-faċċati ta’ quddiem u ta’ wara tat-trażżin għar-ras, għajr il-partijiet tal-faċċata ta’ wara tat-trażżin għar-ras maħsuba biex jiġu installati f’sits li warajhom ma jkunx hemm pożizzjonijiet bilqiegħda oħra, li jkunu pożizzjonati fuq in-naħa ta’ barra tal-pjani lonġitudinali vertikali msemmija hawn fuq għandhom ikunu kkuttunati b’tali mod li jiġi evitat kwalunkwe kuntatt dirett tar-ras mal-komponenti tal-istruttura, li għandu jkollha, f’dawk iż-żoni li magħhom jista’ jsir kuntatt bi sfera b’dijametru ta’ 165 mm, raġġ ta’ kurvatura ta’ mhux inqas minn 5 mm.
                     Alternattivament, dawn il-komponenti jistgħu jitqiesu sodisfaċenti jekk jgħaddu mit-test tal-assorbiment tal-enerġija deskritt fl-anness 6 ta’ dan ir-Regolament. Jekk il-partijiet tat-trażżin għar-ras u l-appoġġi tiegħu msemmija hawn fuq ikunu miksija b’materjal li jkun iktar artab minn ebusija ta’ 50 Shore (A), ir-rekwiżiti ta’ dan il-paragrafu, bl-eċċezzjoni ta’ dawk relatati mal-assorbiment tal-enerġija kif definiti fl-anness 6 ta’ dan ir-Regolament, għandhom japplikaw biss għall-partijiet riġidi.
                  
               
                  
                     6.3.
                  
                  
                     It-trażżin għar-ras għandu jitwaħħal mas-sit jew, fejn xieraq, mal-istruttura tal-vettura, b’tali mod li l-ebda parti riġida jew perikoluża ma tisporġi mill-ikkuttunar tat-trażżin għar-ras, mill-ankraġġ jew mid-dahar tas-sit minħabba pressjoni eżerċitata mir-ras waqt it-test.
                  
               
                  
                     6.4.
                  
                  
                     L-għoli tat-trażżin għar-ras, imkejjel skont ir-rekwiżiti tal-paragrafu 7.2. ta’ hawn taħt, għandu jkun konformi mal-ispeċifikazzjonijiet li ġejjin:
                  
               
                  
                     6.4.1.
                  
                  
                     L-għoli tat-trażżin għar-ras għandu jitkejjel kif deskritt fil-paragrafu 7.2. ta’ hawn taħt.
                  
               
                  
                     6.4.2.
                  
                  
                     Fil-każ tat-trażżin għar-ras mhux aġġustabbli għall-għoli, l-għoli ma għandux ikun inqas minn 800 mm fil-każ tas-sits ta’ quddiem u 750 mm fil-każ ta’ sits oħrajn.
                  
               
                  
                     6.4.3.
                  
                  
                     Fil-każ tat-trażżin għar-ras aġġustabbli għall-għoli:
                  
               
                  
                     6.4.3.1.
                  
                  
                     l-għoli ma għandux ikun inqas minn 800 mm fil-każ tas-sits ta’ quddiem u 750 mm fil-każ ta’ sits oħrajn; dan il-valur għandu jinkiseb f’pożizzjoni bejn l-ogħla pożizzjoni u dik l-aktar baxxa possibbli;
                  
               
                  
                     6.4.3.2.
                  
                  
                     ma għandu jkun hemm ebda “pożizzjoni ta’ użu” li tirriżulta f’għoli ta’ inqas minn 750 mm;
                  
               
                  
                     6.4.3.3.
                  
                  
                     fil-każ ta’ sits oħra għajr is-sits ta’ quddiem, it-trażżin għar-ras jista’ jkun tali li jista’ jiġi spostjat għal pożizzjoni li tirriżulta f’għoli ta’ inqas minn 750 mm, kemm-il darba jkun ċar għall-okkupant li dik il-pożizzjoni mhix inkluża għall-użu tat-trażżin għar-ras;
                  
               
                  
                     6.4.3.4.
                  
                  
                     fil-każ ta’ sits ta’ quddiem, it-trażżin għar-ras jista’ jkun tali li jista’ jiġi spostjat awtomatikament meta s-sit ma jkunx okkupat, għal pożizzjoni li tirriżulta f’għoli ta’ inqas minn 750 mm, kemm-il darba jmur lura awtomatikament fil-pożizzjoni ta’ użu meta s-sit jiġi okkupat.
                  
               
                  
                     6.4.4.
                  
                  
                     Id-dimensjonijiet imsemmija fil-paragrafi 6.4.2 u 6.4.3.1. ta’ hawn fuq jistgħu jkunu inqas minn 800 mm fil-każ ta’ sits ta’ quddiem u 750 mm fil-każ ta’ sits oħrajn biex ikun hemm post xieraq bejn it-trażżin għar-ras u s-superfiċje intern tas-saqaf, it-twieqi jew kwalunkwe parti tal-istruttura tal-vettura; madankollu, l-ispazju ma għandux jeċċedi 25 mm. Fil-każ ta’ sits iffittjati b’sistemi tal-ispostament u/jew tal-aġġustament, dan għandu japplika għall-pożizzjonijiet kollha tas-sits. Barra minn hekk, b’deroga mill-paragrafu 6.4.3.2 ta’ hawn fuq, ma għandu jkun hemm l-ebda “pożizzjoni ta’ użu” li tirriżulta f’għoli ta’ inqas minn 700 mm.
                  
               
                  
                     6.4.5.
                  
                  
                     B’deroga mir-rekwiżiti tal-għoli msemmija fil-paragrafi 6.4.2. u 6.4.3.1 ta’ hawn fuq, l-għoli ta’ kwalunkwe trażżin għar-ras iddisinjat biex ikun fiċ-ċentru tas-sits ta’ wara jew f’pożizzjonijiet bilqiegħda fuq wara ma għandux ikun inqas minn 700 mm.
                  
               
                  
                     6.5.
                  
                  
                     L-għoli tal-apparat li fuqu tistrieħ ir-ras, imkejjel kif preskritt fil-paragrafu 7.2, fil-każ tat-trażżin għar-ras aġġustabbli għall-għoli għandu jkun ta’ mhux inqas minn 100 mm.
                  
               
                  
                     6.6.
                  
                  
                     Ma għandu jkun hemm l-ebda distakk ta’ iktar minn 60 mm bejn id-dahar tas-sit u t-trażżin għar-ras, fil-każ ta’ apparat mhux aġġustabbli għall-għoli.
                  
               
                  
                     6.6.1.
                  
                  
                     Jekk it-trażżin għar-ras ikun aġġustabbli għall-għoli dan ma għandux, fil-pożizzjoni l-iktar baxxa tiegħu, ikun aktar minn 25 mm mit-tarf ta’ fuq tad-dahar tas-sit.
                  
               
                  
                     6.6.2.
                  
                  
                     Fil-każ ta’ trażżin għar-ras integrat mhux aġġustabbli għall-għoli, iż-żona li għandha titqies hija:
                  
               
                  
                     6.6.2.1.
                  
                  
                     ‘il fuq minn pjan perpendikolari mal-linja ta’ referenza, f’pożizzjoni 540 mm mill-punt R u
                  
               
                  
                     6.6.2.2.
                  
                  
                     bejn żewġ pjani lonġitudinali vertikali li jgħaddu f’85 mm minn fuq kull naħa tal-linja ta’ referenza.
                     F’din iż-żona, huma permessi distakk wieħed jew aktar, li indipendentement mill-għamla tagħhom, jistgħu jippreżentaw distanza “a” ta’ aktar minn 60 mm meta mkejla kif deskritt fil-paragrafu 7.5, bil-kundizzjoni li wara t-test addizzjonali skont il-paragrafu 7.4.3.4, ir-rekwiżiti tal-paragrafu 7.4.3.6 ikunu għadhom issodisfati.
                  
               
                  
                     6.6.3.
                  
                  
                     Fil-każ ta’ trażżin għar-ras aġġustabbli għall-għoli, huma permessi distakk wieħed jew aktar, li indipendentement mill-għamla tagħhom, jistgħu jippreżentaw distanza “a” ta’ aktar minn 60 mm meta mkejla kif deskritt fil-paragrafu 7.5, fuq il-parti tal-apparat li jservi bħala trażżin għar-ras bil-kundizzjoni li wara t-test addizzjonali skont il-paragrafu 7.4.3.4, ir-rekwiżiti tal-paragrafu 7.4.3.6 ikunu għadhom issodisfati.
                  
               
                  
                     6.7.
                  
                  
                     Il-wisa’ tat-trażżin għar-ras għandu jkun tali li jipprovdi appoġġ xieraq għal ras ta’ persuna li tkun bilqiegħda b’mod normali. Fil-pjan ta’ kejl tal-wisa’ definit fil-paragrafu 7.3 ta’ hawn taħt, it-trażżin għar-ras għandu jkopri żona li testendi sa mhux inqas minn 85 mm fuq kull naħa tal-pjan ta’ simetrija tas-sit li għalih it-trażżin għar-ras ikun maħsub, fejn id-distanza titkejjel kif preskritt fil-paragrafu 7.3.
                  
               
                  
                     6.8.
                  
                  
                     It-trażżin għar-ras u l-ankraġġ tiegħu għandhom ikunu tali li l-ispostament lura massimu tar-ras permess mit-trażżin għar-ras u mkejjel f’konformità mal-proċedura statika preskritta fil-paragrafu 7.4 ta’ hawn taħt ikun inqas minn 102 mm.
                  
               
                  
                     6.9.
                  
                  
                     It-trażżin għar-ras u l-ankraġġ tiegħu għandhom ikunu b’saħħithom biżżejjed li jkunu jifilħu, mingħajr ma jinkisru, għat-tagħbija preskritta fil-paragrafu 7.4.3.7 ta’ hawn taħt.
                  
               
                  
                     6.10.
                  
                  
                     Jekk it-trażżin għar-ras ikun aġġustabbli, ma għandux ikun possibbli li dan jaqbeż l-għoli massimu preskritt għall-użu mingħajr l-intervent volontarju min-naħa tal-utent.
                  
               7.   TESTIJIET
         
                  
                     7.1.
                  
                  
                     Determinazzjoni tal-punt ta’ referenza (il-punt H) tas-sit li fih ikun inkorporat it-trażżin għar-ras
                     Dan il-punt għandu jiġi determinat f’konformità mar-rekwiżiti tal-anness 3 ta’ dan ir-Regolament.
                  
               
                  
                     7.2.
                  
                  
                     Determinazzjoni tal-għoli tat-trażżin għar-ras
                  
               
                  
                     7.2.1.
                  
                  
                     Il-linji kollha għadhom jitpinġew fil-pjan ta’ simetrija tas-sit konċernat, fejn l-intersezzjoni ta’ tali pjan mas-sit tiddetermina l-kontorn tat-trażżin għar-ras u tad-dahar tas-sit (ara l-anness 4, figura 1, ta’ dan ir-Regolament).
                  
               
                  
                     7.2.2.
                  
                  
                     Il-manikin li jikkorrispondi għal raġel adult tal-ħamsin perċentil jew il-manikin muri fl-anness 3 ta’ dan ir-Regolament għandu jitpoġġa f’pożizzjoni normali fuq is-sit. Id-dahar tas-sit, jekk ikun inklinabbli, għandu jiġi llokkjat f’pożizzjoni li tikkorrispondi għal inklinazzjoni lura tal-linja ta’ referenza tat-torso tal-manikin li tkun l-iktar qrib possibbli għal 25° mill-vertikal.
                  
               
                  
                     7.2.3.
                  
                  
                     Il-projezzjoni tal-linja ta’ referenza tal-manikin muri fl-anness 3 għandha fil-każ tas-sit konċernat titpinġa fil-pjan speċifikat fil-paragrafu 7.2.1. It-tanġent S mat-tarf ta’ fuq tat-trażżin għar-ras għandu jitpinġa b’mod perpendikolari mal-linja ta’ referenza.
                  
               
                  
                     7.2.4.
                  
                  
                     Id-distanza h mill-punt H sat-tanġent S hija l-għoli li għandu jiġi kkunsidrat fl-implimentazzjoni tar-rekwiżit tal-paragrafu 6.4.
                  
               
                  
                     7.3.
                  
                  
                     Determinazzjoni tal-wisa’ tat-trażżin għar-ras (ara l-anness 4, figura 2, ta’ dan ir-Regolament).
                  
               
                  
                     7.3.1.
                  
                  
                     Il-pjan S1 perpendikolari mal-linja tar-referenza u pożizzjonat 65 mm taħt it-tanġent S definit fil-paragrafu 7.2.3 jiddefinixxi sezzjoni fit-trażżin għar-ras li hi delimitata bil-kontorn C. Id-direzzjoni tal-linji dritti tanġenzjali ma’ C li tirrappreżenta l-intersezzjoni tal-pjani vertikali (P u P’), b’mod parallel mal-pjan ta’ simetrija tas-sit konċernat, mal-pjan S1 għandha tkun ittraċċata fil-pjan S1.
                  
               
                  
                     7.3.2.
                  
                  
                     Il-wisa’ tat-trażżin għar-ras li għandha tiġi kkunsidrata fl-implimentazzjoni tar-rekwiżiti tal-paragrafu 6.7 hija d-distanza L li tissepara t-traċċi tal-pjani P u P’ fil-pjan S1.
                  
               
                  
                     7.3.3.
                  
                  
                     Il-wisa’ tat-trażżin għar-ras għandu, jekk ikun meħtieġ, jiġi determinat ukoll 635 mm ’il fuq mill-punt ta’ referenza tas-sit, fejn din id-distanza tiġi mkejla tul il-linja ta’ referenza.
                  
               
                  
                     7.4.
                  
                  
                     Determinazzjoni tal-effettività tal-apparat
                  
               
                  
                     7.4.1.
                  
                  
                     L-effettività tat-trażżin għar-ras għandha tiġi verifikata permezz tat-test statiku deskritt hawn taħt.
                  
               
                  
                     7.4.2.
                  
                  
                     Preparazzjoni għat-test
                  
               
                  
                     7.4.2.1.
                  
                  
                     Jekk it-trażżin għar-ras ikun aġġustabbli, dan għandu jiġi ssettjat fl-ogħla pożizzjoni tiegħu.
                  
               
                  
                     7.4.2.2.
                  
                  
                     Fil-każ ta’ sit għamla ta’ bank, fejn parti mill-qafas ta’ appoġġ jew il-qafas ta’ appoġġ kollu (inkluż dak tat-trażżin għar-ras) huwa komuni għal aktar minn pożizzjoni waħda bilqiegħda, it-test għandu jitwettaq fl-istess ħin għal dawk il-pożizzjonijiet kollha bilqiegħda.
                  
               
                  
                     7.4.2.3.
                  
                  
                     Jekk is-sit jew id-dahar tas-sit ikun aġġustabbli fir-rigward tat-trażżin għar-ras imwaħħal mal-istruttura tal-vettura, dan għandu jitpoġġa fl-inqas pożizzjoni favorevoli skont kif meqjus mis-servizz tekniku.
                  
               
                  
                     7.4.3.
                  
                  
                     Ittestjar
                  
               
                  
                     7.4.3.1.
                  
                  
                     Il-linji kollha għandhom ikunu fil-pjan vertikali ta’ simetrija tas-sit konċernat (ara l-anness 5 ta’ dan ir-Regolament).
                  
               
                  
                     7.4.3.2.
                  
                  
                     Għandha titpinġa projezzjoni tal-linja ta’ referenza R fil-pjan imsemmi fil-paragrafu 7.4.3.1.
                  
               
                  
                     7.4.3.3.
                  
                  
                     Il-linja ta’ referenza spostjata R1 għandha tkun determinata billi, għall-parti li tissimula d-dahar tal-manikin imsemmi f’anness 3 ta’ dan ir-Regolament, tkun applikata forza inizjali li tipproduċi mument lura ta’ 37,3 daNm madwar il-punt H.
                  
               
                  
                     7.4.3.4.
                  
                  
                     Permezz ta’ forma ta’ ras sferika b’dijametru ta’ 165 mm, forza inizjali li tipproduċi mument ta’ 37.3 daNm madwar il-punt H għandha tiġi applikata f’angoli perpendikolari mal-linja ta’ referenza spostjata R1 f’distanza ta’ 65 mm taħt it-tarf ta’ fuq tat-trażżin għar-ras, waqt li l-linja ta’ referenza tinżamm fil-pożizzjoni spostata tagħha R1 kif stabbilit skont ir-rekwiżiti tal-paragrafu 7.4.3.3 ta’ hawn fuq.
                  
               
                  
                     7.4.3.4.1.
                  
                  
                     Jekk il-preżenza tad-distakki ma tippermettix l-applikazzjoni tal-forza preskritta hawn fuq f’pożizzjoni 65 mm mit-tarf ta’ fuq tat-trażżin għar-ras, id-distanza tista’ titnaqqas sabiex l-assi tal-forza jgħaddi mil-linja taċ-ċentru tal-element tal-qafas li jkun l-iktar viċin tad-distakk.
                  
               
                  
                     7.4.3.4.2.
                  
                  
                     Fil-każ deskritt fil-paragrafi 6.6.2 u 6.6.3 ta’ hawn fuq, it-test għandu jiġi ripetut billi għal kull distakk tkun applikata, bl-użu ta’ sfera b’dijametru ta’ 165 mm, forza:
                     
                                  
                              
                              
                                 li tgħaddi miċ-ċentru tal-gravità tal-iżgħar minn fost is-sezzjonijiet tad-distakk, tul pjani trasversali paralleli mal-linja ta’ referenza, u li tirriproduċi mument ta’ 37.3 daNm madwar il-punt ‘R’.
                              
                           
               
                  
                     7.4.3.5.
                  
                  
                     It-tanġent Y mal-forma ta’ ras sferika, parallel mal-linja tar-referenza spostjata R1, għandu jiġi determinat.
                  
               
                  
                     7.4.3.6.
                  
                  
                     Id-distanza X bejn it-tanġent Y u l-linja tar-referenza spostjata R1, għandha titkejjel. Ir-rekwiżit tal-paragrafu 6.8 għandu jitqies bħala ssodisfat jekk id-distanza X tkun inqas minn 102 mm.
                  
               
                  
                     7.4.3.7.
                  
                  
                     Fil-każi fejn il-forza preskritta fil-paragrafu 7.4.3.4 tkun applikata f’distanza ta’ 65 mm jew inqas taħt it-tarf ta’ fuq tat-trażżin għar-ras, u f’dawn il-każi biss, din għandha tiżdied għal 89 daN sakemm ma jseħħx il-ksur tas-sit jew tad-dahar tiegħu.
                  
               
                  
                     7.5.
                  
                  
                     Determinazzjoni tad-distanza ‘a’ tad-distakki tat-trażżin għar-ras (ara l-anness 7 ta’ dan ir-Regolament)
                  
               
                  
                     7.5.1.
                  
                  
                     Id-distanza “a” għandha tiġi determinata għal kull distakk u fir-rigward tal-wiċċ ta’ quddiem tat-trażżin għar-ras, permezz ta’ sfera b’djametru ta’ 165 mm;
                  
               
                  
                     7.5.2.
                  
                  
                     L-isfera għandha titpoġġa f’kuntatt mad-distakk f’punt taż-żona tad-distakk li jippermetti l-intrużjoni massima tal-isfera, waqt li jitqies li ma jkun hemm l-ebda tagħbija applikata;
                  
               
                  
                     7.5.3.
                  
                  
                     Id-distanza bejn iż-żewġ punti ta’ kuntatt tal-isfera mad-distakk tikkostitwixxi d-distanza ‘a’ li għandha titqies għall-evalwazzjoni tad-dispożizzjonijiet skont il-paragrafi 6.6.2 u 6.6.3.
                  
               8.   KONFORMITA TAL-PRODUZZJONI
         
                  
                     8.1.
                  
                  
                     Kull trażżin għar-ras jew sit li jkollu marka tal-approvazzjoni f’konformità mal-anness 2 għandu jkun konformi mat-tip ta’ trażżin għar-ras approvat u għandu jikkonforma mal-kundizzjonijiet preskritti fil-paragrafi 6 u 7 ta’ hawn fuq.
                  
               
                  
                     8.2.
                  
                  
                     Sabiex tiġi verifikata din il-konformità, iridu jitwettqu numru suffiċjenti ta’ verifiki għal għarrieda fuq trażżin għar-ras prodott f’serje.
                  
               
                  
                     8.3.
                  
                  
                     Għat-testijiet irid jiġi użat it-trażżin għar-ras offrut għall-bejgħ jew li jkun se jiġi offrut għall-bejgħ.
                  
               
                  
                     8.4.
                  
                  
                     Fuq it-trażżin għar-ras magħżul għall-verifika tal-konformità ma’ tip approvat irid jitwettaq it-test deskritt fil-paragrafu 7 ta’ dan ir-Regolament.
                  
               9.   PENALI GHAN-NUQQAS TA’ KONFORMITA TAL-PRODUZZJONI
         
                  
                     9.1.
                  
                  
                     Trażżin għar-ras approvat
                     L-approvazzjoni mogħtija fir-rigward ta’ tip ta’ trażżin għar-ras skont dan ir-Regolament tista’ tiġi rtirata jekk it-trażżin għar-ras li jkollu d-dettalji msemmija fil-paragrafu 5.4 ta’ hawn fuq ma jgħaddix mill-verifiki għal għarrieda jew ma jkun konformi mat-tip approvat.
                  
               
                  
                     9.2.
                  
                  
                     Jekk Parti Kontraenti għall-Ftehim li tapplika dan ir-Regolament tirtira approvazzjoni li tkun tat preċedentement, din għandha tinnotifika immedjatament dwar dan lill-Partijiet Kontraenti l-oħra li japplikaw dan ir-Regolament, permezz ta’ formola ta’ komunikazzjoni li tkun konformi mal-mudell fl-anness 1 ta’ dan ir-Regolament.
                  
               10.   MODIFIKA U ESTENSJONI TAL-APPROVAZZJONI TA’ TIP TA’ TRAZZIN GHAR-RAS
         
                  
                     10.1.
                  
                  
                     Kull modifika tat-tip ta’ trażżin għar-ras trid tiġi notifikata lil-Awtorità tal-Approvazzjoni tat-Tip li approvat it-tip ta’ trażżin għar-ras. L-awtorità mbagħad tista’ jew:
                  
               
                  
                     10.1.1.
                  
                  
                     Tqis li l-modifiki magħmula x’aktarx ma jkollhomx effett negattiv sinifikanti u li, fi kwalunkwe każ, it-trażżin għar-ras xorta huwa konformi mar-rekwiżiti; jew
                  
               
                  
                     10.1.2.
                  
                  
                     Tesiġi rapport ġdid ta’ test mis-servizz tekniku responsabbli mit-twettiq tat-testijiet.
                  
               
                  
                     10.2.
                  
                  
                     Il-konferma jew iċ-ċaħda ta’ approvazzjoni, fejn jiġu speċifikati l-bidliet, għandha tkun komunikata skont il-proċedura speċifikata fil-paragrafu 5.3 ta’ hawn fuq lill-Partijiet għall-Ftehim li japplikaw dan ir-Regolament.
                  
               
                  
                     10.3.
                  
                  
                     L-Awtorità Kompetenti li toħroġ l-estensjoni tal-approvazzjoni għandha tassenja numru ta’ serje għal estensjoni ta’ din ix-xorta u għandha tinforma b’dan lill-Partijiet l-oħra għall-Ftehim tal-1958 li japplikaw dan ir-Regolament permezz ta’ formola ta’ komunikazzjoni li tkun konformi mal-mudell fl-anness 1 ta’ dan ir-Regolament.
                  
               11.   STRUZZJONIJIET
         Il-manifattur għandu jipprovdi, ma’ kull mudell li jkun konformi ma’ tip ta’ trażżin għar-ras approvat, dettalji tat-tipi u ta-karatteristiċi tas-sits li għalihom it-trażżin għar-ras ikun approvat. Meta t-trażżin għar-ras ikun aġġustabbli, l-operazzjonijiet ta’ aġġustament u/jew tneħħija għandhom ikunu dikjarati b’mod ċar f’din in-notifika.
         12.   PRODUZZJONI MWAQQFA GHALKOLLOX
         Jekk id-detentur ta’ approvazzjoni jieqaf b’mod permanenti mill-manifattura ta’ trażżin għar-ras approvat skont dan ir-Regolament, huwa għandu jinforma l-awtorità li tkun tat l-approvazzjoni. Malli tirċievi l-komunikazzjoni rilevanti, dik l-awtorità għandha tinforma b’dan lill-Partijiet l-oħra għall-Ftehim tal-1958 li japplikaw dan ir-Regolament permezz ta’ formola ta’ komunikazzjoni li tkun konformi mal-mudell fl-anness 1 ta’ dan ir-Regolament.
         13.   DISPOZIZZJONIJIET TRANZIZZJONALI
         
                  
                     13.1.
                  
                  
                     Mid-data uffiċjali tad-dħul fis-seħħ tas-serje ta’ emendi 04, l-ebda Parti Kontraenti li tapplika dan ir-Regolament ma għandha tiċħad li tagħti approvazzjonijiet ECE skont dan ir-Regolament kif emendat mis-serje ta’ emendi 04.
                  
               
                  
                     13.2.
                  
                  
                     Mill-24 xahar wara d-data tad-dħul fis-seħħ tas-serje ta’ emendi 04, il-Partijiet Kontraenti li japplikaw dan ir-Regolament għandhom jagħtu approvazzjoni ECE biss jekk it-tip ta’ vettura li tkun trid tiġi approvata jkun konformi mar-rekwiżiti ta’ dan ir-Regolament kif emendat mis-serje ta’ emendi 04.
                  
               
                  
                     13.3.
                  
                  
                     Mit-48 xahar wara d-data tad-dħul fis-seħħ tas-serje ta’ emendi 04, l-approvazzjonijiet eżistenti ta’ dan ir-Regolament għandhom jieqfu jkunu validi, għajr fil-każ ta’ tip ta’ vetturi li jkunu konformi mar-rekwiżiti ta’ dan ir-Regolament kif emendat mis-serje ta’ emendi 04.
                  
               14.   ISMIJIET U INDIRIZZI TAS-SERVIZZI TEKNICI RESPONSABBLI MIT-TWETTIQ TAT-TESTIJIET TAL-APPROVAZZJONI, U TAL-AWTORITAJIET TAL-APPROVAZZJONI TAT-TIP
         Il-Partijiet għall-Ftehim tal-1958 li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli mit-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip li jagħtu l-approvazzjoni u li lilhom għandhom jintbagħtu l-formoli li jiċċertifikaw l-approvazzjoni, l-estensjoni, iċ-ċaħda jew l-irtirar tal-approvazzjoni maħruġa f’pajjiżi oħra.
         
            (1)  L-apparati tat-trażżin għar-ras li huma konformi mad-dispożizzjonijiet tar-Regolament Nru 17 mhumiex meħtieġa li jkunu konformi mad-dispożizzjonijiet ta’ dan ir-Regolament. Is-sits ta’ vetturi tal-kategorija M2 b’massa massima ta’ aktar minn 3 500 kg u ta’ vetturi tal-kategorija M3 approvati għat-tip skont ir-Regolament Nru 80 mhumiex meħtieġa li jkunu konformi mad-dispożizzjonijiet ta’ dan ir-Regolament.
         
            (2)  In-numri li jiddistingwu l-Partijiet Kontraenti għall-Ftehim tal-1958 jintwerew fl-Anness 3 tar-Riżoluzzjoni Konsolidata dwar il-Kostruzzjoni tal-Vetturi (R.E.3), id-dokument ECE/TRANS/WP.29/78/Rev. 6 - http://www.unece.org/trans/main/wp29/wp29wgs/wp29gen/wp29resolutions.html.
      
      
         
            ANNESS 1
            Komunikazzjoni
            (format massimu: A4 (210 × 297 mm))
            
                        
                           
                         (1)
                     
                     
                        Maħruġa minn: Isem l-amministrazzjoni:
                        …
                        …
                     
                  
               
            
                        dwar: (2)
                        
                     
                     
                        Approvazzjoni mogħtija
                     
                  
                        Approvazzjoni estiża
                     
                  
                        Approvazzjoni miċħuda
                     
                  
                        Approvazzjoni rtirata
                     
                  
                        Produzzjoni mwaqqfa għalkollox
                     
                  ta’ tip ta’ trażżin għar-ras, kemm jekk inkorporat f’sit u kemm jekk le, skont ir-Regolament Nru. 25
            
                        Approvazzjoni Nru. …
                     
                     
                        Estensjoni Nru. …
                     
                  
               1.   
               
                  Isem jew marka kummerċjali …
               
            
            
               2.   
               
                  Isem il-manifattur …
               
            
            
               3.   
               
                  Jekk applikabbli, l-isem tar-rappreżentant tal-manifattur …
               
            
            
               4.   
               
                  Indirizz …
               
            
            
               5.   
               
                  Imressqa għall-approvazzjoni fi …
               
            
            
               6.   
               
                  Servizz tekniku li jwettaq it-testijiet…
               
            
            
               7.   
               
                  Deskrizzjoni qasira tat-trażżin għar-ras (3)…
               
            
            
               8.   
               
                  Tip u karatteristiċi tas-sits li għalih ikun maħsub it-trażżin għar-ras jew li fih ikun inkorporat…
               
            
            
               9.   
               
                  Tipi ta’ vetturi b’sits li t-trażżin għar-ras ikun maħsub għalihom…
               
            
            
               10.   
               
                  Data tar-rapport maħruġ mis-servizz tekniku …
               
            
            
               11.   
               
                  Numru tar-rapport maħruġ mis-servizz tekniku …
               
            
            
               12.   
               
                  Approvazzjoni mogħtija/miċħuda/estiża/irtirata (2) …
               
            
            
               13.   
               
                  Post …
               
            
            
               14.   
               
                  Data …
               
            
            
               15.   
               
                  Firma …
               
            
            
               16.   
               
                  Il-lista ta’ dokumenti ddepożitati mal-Awtorità tal-Approvazzjoni tat-Tip li tat l-approvazzjoni hija annessa ma’ din il-komunikazzjoni u tista’ tinkiseb fuq talba.
               
            
            
               (1)  In-numru li jiddistingwi l-pajjiż li jkun ta, estenda, ċaħad, irtira approvazzjoni (ara d-dispożizzjonijiet tal-approvazzjoni fir-Regolament).
            
               (2)  Aqta’ barra dak li ma japplikax.
            
               (3)  Fil-każ ta’ trażżin għar-ras “integrali” jew li “jista’ jinqala’” (ara d-definizzjonijiet fil-paragrafi 2.2.1 u 2.2.2 ta’ dan ir-Regolament), din l-entrata ma għandhiex għalfejn tiġi mimlija jekk il-karatteristiċi u d-dettalji kollha meħtieġa jkunu mniżżla fl-entrata 8.
         
      
      
         
            ANNESS 2
            Arranġamenti tal-marki tal-approvazzjoni (1)
            
            Marka tal-approvazzjoni għal tip ta’ trażżin għar-ras “integrali” jew li “jista’ jinqala’” (ara d-definizzjonijiet fil-paragrafi 2.2.1 u 2.2.2 ta’ dan ir-Regolament).
            
               
            Il-marka tal-approvazzjoni ta’ hawn fuq imwaħħla ma’ tip wieħed jew aktar ta’ trażżin għar-ras “integrali” jew li “jista’ jinqala’” turi li, skont ir-Regolament Nru. 25, it-tip ta’ trażżin għar-ras ġie approvat fin-Netherlands (E4) bin-numru tal-approvazzjoni 032439. L-ewwel żewġ ċifri tan-numru tal-approvazzjoni jindikaw li l-approvazzjoni ngħatat skont ir-rekwiżiti tar-Regolament Nru 25 kif emendat mis-serje ta’ emendi 03.
            Marka tal-approvazzjoni għal tip ta’ trażżin għar-ras “separat” (ara d-definizzjoni fil-paragrafu 2.2.3 ta’ dan ir-Regolament).
            
               
            Il-marka tal-approvazzjoni ta’ hawn fuq imwaħħla ma’ trażżin għar-ras turi li t-trażżin għar-ras konċernat ġie approvat u li hu trażżin għar-ras “separat”, approvat fin-Netherlands (E4), bin-numru tal-approvazzjoni 032439. L-ewwel żewġ ċifri tan-numru tal-approvazzjoni jindikaw li l-approvazzjoni ngħatat skont ir-rekwiżiti tar-Regolament Nru. 25 kif emendat mis-serje ta’ emendi 03.
            
               (1)  In-numru tal-approvazzjoni għandu jitqiegħed qrib iċ-ċirku jew inkella fuq l-“E” jew taħtha jew inkella fuq ix-xellug jew il-lemin ta’ dik l-ittra.
         
      
      
         
            ANNESS 3
            Proċedura biex jiġu determinati l-punt “H” u l-angolu effettiv tat-torso għall-pożizzjonijiet bilqiegħda fil-vetturi motorizzati (1)
            
            
               
                  Appendiċi 1 tal-Anness 3
                  Deskrizzjoni tal-magna tridimensjonali għall-punt “H” (il-magna 3D H) ((1))
                  
                   
               
            
            
               
                  Appendiċi 2 tal-Anness 3
                  Sistema ta’ referenza tridimensjonali ((1))
                  
                   
               
            
            
               
                  Appendiċi 3 tal-Anness 3
                  
                     Data ta’ referenza dwar il-pożizzjonijiet bilqiegħda ((1))
                  
                   
               
            
            
               (1)  Il-proċedura hija deskritta fl-Anness 1 tar-Riżoluzzjoni Konsolidata dwar il-Kostruzzjoni tal-Vetturi (R.E.3), dokument ECE/TRANS/WP.29/78/Rev.6.
            
               ((1))  Il-magna 3D H hija deskritta fl-Anness 1, Appendiċi 1 tar-Riżoluzzjoni Konsolidata dwar il-Kostruzzjoni tal-Vetturi (R.E.3), id-dokument ECE/TRANS/WP.29/78/Rev.6.
            
               ((1))  Kif deskritt fl-Anness 1, Appendiċi 2 tar-Riżoluzzjoni Konsolidata dwar il-Kostruzzjoni tal-Vetturi (R.E.3), id-dokument ECE/TRANS/WP.29/78/Rev.6.
            
               ((1))  Kif deskritt fl-Anness 1, Appendiċi 3 tar-Riżoluzzjoni Konsolidata dwar il-Kostruzzjoni tal-Vetturi (R.E.3), id-dokument ECE/TRANS/WP.29/78/Rev.6.
         
      
      
         
            ANNESS 4
            Determinazzjoni tal-għoli u tal-wisa’ tat-trażżin għar-ras
            
               
            
               
         
      
      
         
            ANNESS 5
            Dettalji tal-linji mpinġija u tal-kejl meħud waqt it-testijiet
            
               
            ______________Kontorn tal-pożizzjoni Inizjali
            - - - - - - - - - - - - -Kontorn tal-Pożizzjoni mgħobbija
            r: linja tar-referenza
            r1: linja tar-referenza spostjata
            Mument ta’ F fir-rigward ta’ r: 37,3 daNm.
         
      
      
         
            ANNESS 6
            Il-proċedura tat-test biex tiġi vverifikata d-dissipazzjoni tal-enerġija
            1.   Installazzjoni, apparat tat-test, strumenti ta’ reġistrazzjoni u proċedura
            1.1.   Installazzjoni
            It-trażżin għar-ras miksi b’materjal li jiddissipa l-enerġija għandu jiġi ffittjat u ttestjat fuq is-sit jew fuq il-parti strutturali tal-vettura li fiha jkun installat. Il-komponent strutturali għandu jkun imwaħħal sod mal-bank tat-test sabiex ma jiċċaqlaqx meta jiġi applikat l-impatt, u l-bażi li fuqu jkun qed iserraħ għandha, fin-nuqqas ta’ speċifikazzjonijiet partikolari motivati, tkun bejn wieħed u ieħor orizzontali. Id-dahar tas-sit, jekk ikun aġġustabbli, għandu jitwaħħal fil-pożizzjoni deskritta fil-paragrafu 7.2.2 ta’ dan ir-Regolament.
            It-trażżin għar-ras għandu jkun immuntat fuq id-dahar tas-sit, kif huwa previst li jkun fil-vettura. Fil-każ ta’ trażżin għar-ras separat, dan għandu jkun imwaħħal mal-parti tal-istruttura tal-vettura li normalment jitwaħħal magħha.
            Jekk it-trażżin għar-ras ikun aġġustabbli dan għandu jitpoġġa fl-inqas pożizzjoni favorevoli li l-apparat ta’ aġġustament jippermetti.
            1.2.   Apparat tat-test
            
                     
                        1.2.1.
                     
                     
                        Dan l-apparat jikkonsisti f’pendlu li l-pern tiegħu ikun appoġġjat minn ball-bearings u li l-massa mnaqqsa (1) tiegħu fiċ-ċentru tal-perkussjoni tiegħu tkun 6,8 kg. L-estremità l-aktar baxxa tal-pendlu tikkonsisti f’forma tar-ras riġida b’djametru ta’ 165 mm li ċ-ċentru tagħha jkun identiku għaċ-ċentru tal-perkussjoni tal-pendlu.
                     
                  
                     
                        1.2.2.
                     
                     
                        Il-forma tar-ras għandha tkun mgħammra b’żewġ aċċellerometri u b’apparat li jkejjel il-veloċità, li kollha jkunu adatti għall-kejl tal-valuri fid-direzzjoni tal-impatt.
                     
                  1.3.   Strumenti ta’ reġistrazzjoni
            L-istrumenti ta’ reġistrazzjoni użati għandhom ikunu tali li l-kejl jista’ jsir b’dawn il-gradi ta’ preċiżjoni:
            
                     
                        1.3.1.
                     
                     
                        Aċċellerazzjoni:
                        
                                     
                                 
                                 
                                    preċiżjoni = ± 5 % tal-valur attwali
                                 
                              
                                     
                                 
                                 
                                    klassi tal-frekwenza tal-katina tal-kejl: CFC 600 li tikkorrispondi għall-karatteristiċi tal-Istandard ISO 6487 (1987)
                                 
                              
                                     
                                 
                                 
                                    Sensittività trasversali ≤ 5 % tal-iktar punt baxx tal-iskala.
                                 
                              
                  
                     
                        1.3.2.
                     
                     
                        Veloċità:
                        
                                     
                                 
                                 
                                    preċiżjoni = ±2,5 % tal-valur reali;
                                 
                              
                                     
                                 
                                 
                                    sensittività = 0,5 km/h
                                 
                              
                  
                     
                        1.3.3.
                     
                     
                        Reġistrazzjoni tal-ħin
                        
                                     
                                 
                                 
                                    l-istrumenti għandhom jippermettu li l-azzjoni tiġi reġistrata tul id-durata kollha tagħha u li l-qari tal-kejl jittieħed bi preċiżjoni ta’ milleżmu ta’ sekonda:
                                 
                              
                                     
                                 
                                 
                                    il-bidu tal-impatt fil-mument tal-ewwel kuntatt bejn il-forma tar-ras u l-oġġett li qed jiġi ttestjat għandu jitniżżel fir-reġistrazzjonijiet użati għall-analiżi tat-test.
                                 
                              
                  1.4.   Proċedura tat-test
            
                     
                        1.4.1.
                     
                     
                        Bit-trażżin għar-ras installat u aġġustat kif indikat fil-paragrafu 1.1 ta’ dan l-anness, l-impatt għandu jsir f’punti magħżula mil-laboratorju fiż-żona ta’ impatt definita fil-paragrafu 6.1 ta’ dan ir-Regolament u possibilment ’il barra miż-żona ta’ impatt definita fil-paragrafu 6.2 ta’ dan ir-Regolament fuq superfiċji b’raġġ ta’ kurvatura ta’ inqas minn 5 mm.
                     
                  
                     
                        1.4.1.1.
                     
                     
                        Fuq is-superfiċje ta’ wara, id-direzzjoni tal-impatt minn naħa ta’ wara lejn in-naħa ta’ quddiem fi pjan lonġitudinali għandha tkun f’angolu ta’ 45° mal-vertikali.
                     
                  
                     
                        1.4.1.2.
                     
                     
                        Fuq is-superfiċje ta’ quddiem, id-direzzjoni tal-impatt minn naħa ta’ quddiem lejn in-naħa ta’ wara, fi pjan lonġitudinali, għandha tkun orizzontali.
                     
                  
                     
                        1.4.1.3.
                     
                     
                        Iż-żoni ta’ quddiem u ta’ wara huma delimitati bil-pjan orizzontali tanġenzjali mat-tarf ta’ fuq tat-trażżin għar-ras kif determinat fil-paragrafu 7.2 ta’ dan ir-Regolament.
                     
                  
                     
                        1.4.2.
                     
                     
                        Il-forma tar-ras għandha tolqot l-oġġett tat-test b’veloċità ta’ 24,1 km/h; din il-veloċità għandha jew tinkiseb sempliċement permezz tal-enerġija ta’ propulsjoni jew inkella billi jintuża apparat addizzjonali ta’ propulsjoni.”
                     
                  2.   Riżultati
            Fit-testijiet imwettqa permezz tal-proċedura ta’ hawn fuq, id-deċellerazzjoni tal-forma tar-ras ma għandhiex taqbeż it-80 g b’mod kontinwu għal iktar minn 3 millisekondi. Ir-rata tad-deċellerazzjoni għandha tittieħed bħala l-medja tal-qari meħud fuq iż-żewġ deċellerometri.
            3.   Proċeduri ekwivalenti
            
                     
                        3.1.
                     
                     
                        Proċeduri tat-test ekwivalenti għandhom ikunu permessi bil-kundizzjoni li r-riżultati meħtieġa mill-paragrafu 2 ta’ hawn fuq ikunu jistgħu jinkisbu; b’mod partikolari, l-oġġetti tal-apparat tat-test jistgħu jkunu orjentati b’mod differenti dment li jiġu rispettati l-angoli relattivi bejn it-trażżin għar-ras u d-direzzjoni tal-impatt.
                     
                  
                     
                        3.2.
                     
                     
                        Ir-responsabbiltà biex tintwera l-ekwivalenza ta’ metodu ieħor għajr dak deskritt fil-paragrafu 1 għandha tkun f’idejn il-persuna li tuża dak il-metodu l-ieħor.
                     
                  
               (1)  Ir-relazzjoni bejn il-massa mnaqqsa “mr” tal-pendlu u l-massa totali “m” tal-pendlu f’distanza “a” bejn iċ-ċentru tal-perkussjoni u l-assi tar-rotazzjoni u f’distanza “l” bejn iċ-ċentru tal-perkussjoni u l-assi tar-rotazzjoni tingħata mill-formula: mr = m (l/a)
         
      
      
         
            ANNESS 7
            Id-determinazzjoni tad-dimensjoni “a” tad-distakki tat-trażżin għar-ras
            (ara l-paragrafi 6.6.2 u 6.6.3 ta’ dan ir-Regolament)
            
               
            
                        
                           Nota:
                        
                     
                     
                        Is-Sezzjoni A-A għandha tkun magħmula f’punt taż-żona tad-distakk li jippermetti l-intrużjoni massima tal-isfera, mingħajr ma tiġi eżerċitata l-ebda tagħbija.
                     
                  
               
            
                        
                           Nota:
                        
                     
                     
                        Is-Sezzjoni A-A għandha tkun magħmula f’punt taż-żona tad-distakk li jippermetti l-intrużjoni massima tal-isfera, mingħajr ma tiġi eżerċitata l-ebda tagħbija.